b'\n_START_ARTICLE_\nSonchis din Sais\n_START_PARAGRAPH_\nSonchis din Sais (greac\xc4\x83: \xce\xa3\xe1\xbf\xb6\xce\xb3\xcf\x87\xce\xb9\xcf\x82 \xe1\xbd\x81 \xce\xa3\xce\xb1\xce\x90\xcf\x84\xce\xb7\xcf\x82) a fost un preot egiptean din secolul al VI-lea \xc3\xae.Hr. care este men\xc8\x9bionat \xc3\xaen scrierile grece\xc8\x99ti pentru relat\xc4\x83rile sale despre Atlantida. Statutul s\xc4\x83u de figur\xc4\x83 istoric\xc4\x83 este o chestiune dezb\xc4\x83tut\xc4\x83._NEWLINE_\xc3\x8en dialogurile dintre Timaios \xc8\x99i Critias ale lui Platon, scrise \xc3\xaen jurul anului de 360 \xc3\xae.Hr., se refer\xc4\x83 (prin vocea lui Critias) cum Solon, om de stat atenian, (638 - 558 \xc3\xae.Hr.), a c\xc4\x83l\xc4\x83torit \xc3\xaen Egipt \xc8\x99i \xc3\xaen ora\xc8\x99ul Sais i-a \xc3\xaent\xc3\xa2lnit pe preo\xc8\x9bii zei\xc8\x9bei Neith. Un preot \xc3\xaen v\xc3\xa2rst\xc4\x83 \xc3\xaei relateaz\xc4\x83 c\xc4\x83 acum 9.000 de ani, Atena a fost \xc3\xaen conflict cu o mare putere, Atlantida, care a fost distrus\xc4\x83 de o catastrof\xc4\x83._NEWLINE_Platon nu men\xc8\x9bioneaz\xc4\x83 numele acestui preot, dar Plutarh (46 - 120 d.Hr.) \xc3\xaen lucrarea sa Via\xc8\x9ba lui Solon \xc3\xael nume\xc8\x99te Sonchis. Plutarh ofer\xc4\x83 o descriere mai detaliat\xc4\x83 cu privire la filosofii greci care au vizitat Egiptul \xc8\x99i au primit sfaturi de la preo\xc8\x9bii egipteni \xc3\xaen cartea sa despre Isis \xc8\x99i Osiris. Astfel, Thales, Eudoxus, Solon, Pitagora \xc8\x99i Platon, au c\xc4\x83l\xc4\x83torit \xc3\xaen Egipt \xc8\x99i au conversat cu preo\xc8\x9bii. Eudoxus a fost instruit de c\xc4\x83tre Chonupheus din Memphis, Solon de Sonchis din Sais \xc8\x99i Pitagora pe Oenuphis din Heliopolis.'